बारामूला
बारामूला (Baramulla), जिसे कश्मीरी में वरमूल (Varmul) कहा जाता है, भारत के जम्मू और कश्मीर राज्य के बारामूला ज़िले में स्थित एक नगर है। यह ज़िले का मुख्यालय भी है। इसका प्राचीन नाम "वराहमूल" था। भारत के विभाजन से पहले कश्मीर घाटी में प्रवेश होने का प्रमुख मार्ग यहीं से होकर जाता था और इस कारण से इसे कश्मीर का द्वार भी कहा जाता है। बारामूला झेलम नदी के किनारे बसा हुआ है, जिसे स्थानीय रूप से नदी के संस्कृत नाम (वितस्ता नदी) के अनुसरण में कश्मीरी में "व्यथ नदी" कहा जाता है।